Na temelju Odluke o financiranju Ministarstva rada, mirovinskog sustava, obitelji i socijalne politike KLASA: 984-01/23-01/29, URBROJ: 524-07-02-01-01/2-24-19, od 08. veljače 2024. i Ugovora o dodjeli bespovratnih sredstava za projekte koji se financiraju iz Europskog socijalnog fonda plus, Operativnog programa Učinkoviti ljudski potencijali 2021.-2027. „Zaželi – prevencija institucionalizacije“, SF.3.4.11.01.0265 „Pruži ruku potrebitima“ od 23. veljače 2024., Hrvatski Crveni križ - Gradsko društvo Crvenog križa Križevci raspisuje:

**JAVNI POZIV za zapošljavanje u sklopu projekta „Pruži ruku potrebitima“ SF.3.4.11.01.0265 „Zaželi – prevencija institucionalizacije“**

Predmet Javnog poziva:

Zapošljavanje radnika/ca za pružanje usluga pomoći i podrške u svakodnevnom životu starijim osobama i osobama s invaliditetom na određeno vrijeme u trajanju do 30 mjeseci u punom radnom vremenu radi provedbe aktivnosti u sklopu projekta „Pruži ruku potrebitima“, SF.3.4.11.01.0265, Zaželi – prevencija institucionalizacije, financiranog iz Europskog socijalnog fonda plus, Operativni program Učinkoviti ljudski potencijali 2021. – 2027.

Naziv radnog mjesta: radnik/ca za pružanje usluga pomoći i podrške u svakodnevnom životu starijim osobama i osobama s invaliditetom

Broj traženih radnika/ca: 33

Vrsta zaposlenja: radni odnos na određeno vrijeme – do 30 mjeseci

Radno vrijeme: puno radno vrijeme

Mjesto rada: grad Križevci i pripadajuća naselja, općina Kalnik, općina Gornja Rijeka, općina Sveti Petar Orehovec i općina Sveti Ivan Žabno

Razina obrazovanja: najviše završeno srednjoškolsko obrazovanje (osobe bez završene osnovne škole, završenom osnovnom školom, odnosno najviše završenom srednjom školom)

Radno iskustvo: nije potrebno

Opis poslova:

1. organiziranje prehrane (pomoć u pripremi obroka, pomoć u nabavi hrane i dr.)

2. obavljanje kućanskih poslova (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i dr.)

3. održavanje osobne higijene (pomoć u oblačenju i svlačenju, u kupanju i obavljanju drugih higijenskih potreba i dr.)

4. zadovoljavanje drugih svakodnevnih potreba.

Svaki zaposleni radnik/ca pružat će potporu i podršku za najmanje 6 krajnjih korisnika.

Osobe koje se prijavljuju na Javni poziv moraju priložiti sljedeću dokumentaciju:

- prijava/zamolba

- životopis

- dokaz o hrvatskom državljanstvu (preslika osobne iskaznice)

- dokaz o stručnoj spremi (preslika svjedodžbe ili drugi dokument kojim se dokazuje stručna sprema)

- uvjerenje da se protiv osobe ne vodi kazneni postupak (ne stariji od 3 mjeseca)

- dokaz o ukupnom radnom iskustvu (elektronički zapis odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje)

Predviđena plaća je plaća u iznosu minimalne plaće sukladno važećoj Uredbi Vlade RH o visini minimalne plaće za tekuću godinu sa svim pravima propisanim Zakonom o radu.

Obrazac prijave sa svim prilozima podnosi se u zatvorenoj omotnici neposrednom/osobnom predajom ili poštom na adresu:

Hrvatski Crveni križ -

Gradsko društvo Crvenog križa Križevci

Ulica Franje Račkoga 22

48260 Križevci

ili na e-mail adresu: gdck.krizevci@gmail.com

s naznakom **„Javni poziv – prevencija institucionalizacije – NE OTVARATI“**

u roku od 8 (osam) radnih dana od objave Javnog poziva na internetskim stranicama odnosno do **8. travnja 2024. godine.**

Javni poziv objavit će se na internetskoj stranici Hrvatskog zavoda za zapošljavanje, Grada Križevaca i na internetskoj stranici Hrvatskog Crvenog križa - Gradskog društva Crvenog križa Križevci.

Nepravodobne, nepotpune prijave te prijave koje ne ispunjavanju formalne uvjete iz Javnog poziva neće se razmatrati.

Prijavom na natječaj kandidat jamči istinitost podataka i daje privolu Gradskom društvu Crvenog križa Križevci za prikupljanje i obradu osobnih podataka navedenih u prijavi na natječaj te dokumentaciji dostavljenoj s prijavom, u svrhu odabira kandidat daje privolu za obavješćivanje o rezultatima natječaja na broj telefona naveden u prijavi. Prikupljeni podaci se neće koristiti u druge svrhe. Privola za prikupljanje i obradu osobnih podataka je uvjet za prijavu na natječaj, a obrazac se ovjerava u prostorijama poslodavca. Osoba može u svakom trenutku, u potpunosti ili djelomice, bez naknade i objašnjenja odustati od dane privole i zatražiti prestanak aktivnosti obrade svojih osobnih podataka. Osobni podaci će se obrađivati u skladu s važećim propisima te opoziv privole ne utječe na zakonitost obrade podataka prije njezina opoziva. Opoziv privole možete podnijeti osobno u Gradskom društvu Crvenog križa Križevci, na adresi Ulica Franje Račkoga 22, 48260 Križevci.

*Ovaj projekt se sufinancira iz Europskog socijalnog fonda plus i dio je bespovratnih sredstava za postizanje ekonomske i socijalne kohezije unutar Europske unije. Više o EU fondovima na https://fondovieu.gov.hr/ i* [*https://esf.hr/esfplus*](https://esf.hr/esfplus)